Pameran Pertanian, Hortikultur dan Agro Pelancongan Malaysia

Pameran Pertanian, Hortikultur dan Agro Pelancongan Malaysia (MAHA) (Inggeris: Malaysia Agriculture, Horticulture and Agrotourism International Exhibiton) merupakan sebuah pameran pertanian yang diadakan dua tahun sekali di Malaysia. Ia diadakan di Taman Ekspo Pertanian Malaysia (MAEPS), Serdang.

Sejarah
MAHA bermula dengan nama persatuan Malayan Agri-Horticulture Association (MAHA) yang telah ditubuhkan pada bulan Oktober 1922. Tujuan utama penubuhan persatuan MAHA ini adalah untuk memberi tumpuan kepada sektor pertanian dalam menjana ekonomi negara dan menganjurkan pameran-pameran pertanian. 

Pertunjukan dan pameran pertama MAHA (singkatan nama persatuan Malayan Agri-Horticulture Association) anjuran persatuan MAHA diadakan di Padang Kelab Lumba Kuda Selangor dari 30 Jun hingga 2 Julai 1923. 

Hanya produk-produk yang terbaik dan terkini sahaja yang terdiri daripada tanaman, buah-buahan, hasil ternakan, bunga-bungaan, kraftangan dan pelbagai inovasi sahaja boleh dipamerkan di MAHA, setelah melalui pusingan di pertunjukan MAHA peringkat daerah dan negeri.

Pada zaman penjajahan Jepun di Tanah Melayu, pihak Jepun telah menggesa rakyat untuk bercucuk tanam bagi meningkatkan makanan sempena kemen "Tanam Lebih Makanan". Pada tahun Jepun 2602 (1942 Masihi), satu pemeran pertanian telah diumumkan di Kelantan yang bertajuk "Pertunjukan Barang-Barang Tanaman, Barang-Barang Hutan, Binatang-Binatang Dalam Air dan Barang-Barang Pertukangan". 

Pertunjukan MAHA ke-18 telah dilancarkan pada 2 Ogos 1947 di "Coronation Park" yang terletak di Kuala Lumpur (pada tahun 1930-an, seluruh kawasan di mana Stadium Merdeka terletak sekarang dahulu digelar sebagai "Coronation Park") oleh Gabenor Sir Edward Gent. Ia merupakan pameran pertanian terbesar selepas peperangan tamat dengan keluasan 8 ekar menempatkan 40 buah gerai. 75,000 orang dan lebih telah datang melawat ke pameran tersebut yang berlangsung selama 3 hari. 

Keadaan darurat pada tahun 1969 menyebabkan pameran MAHA yang dijadualkan pada Ogos tahun itu ditunda ke tarikh yang lain. Pada tahun 1972 seterusnya kerajaan telah mengisytiharkan pertunjukan MAHA akan digantikan dengan perayaan Hari Peladang, Penternak, dan Nelayan Kebangsaan (HPPNK) setiap tahun. Bermulalah perayaan HPPNK yang pertama pada tahun 1975 dengan kesemua ciri-ciri pertunjukan MAHA diserap masuk ke pameran tersebut.

Pertunjukan MAHA kemudiannya dihidupkan kembali pada tahun 1999 dan kini nama singkatanya adalah pameran Malaysian Agriculture, Horticulture, and Agrotourism (MAHA). Bermula dari tahun 2002, pertunjukan MAHA diadakan 2 tahun sekali dan HPPNK juga disambut bersama dengan pameran antarabangsa MAHA.

Majalah MAHA
Majalah MAHA ialah majalah terbitan rasmi Persatuan Agri-Hortikultur Malaya. Ia diterbitkan secara suku tahunan dan membincangkan isu-isu penting untuk memajukan sektor pertanian negara ketika itu.

Tema MAHA
Tema
 Tahun Tema1999Pertanian Menuju Ke Alaf Baru2000Ke Arah Industri Pertanian Berdaya Saing2002Transformasi Pertanian Berdaya Saing2004Teknologi - Peneraju Pertanian Komersial2006Pertanian Adalah Perniagaan2008Pertanian Adalah Perniagaan2010Inovasi Pertanian Pemangkin Pembangunan2012Pertanian Adalah Perniagaan2014Agroteknologi - Pemangkin Transformasi2016-2018Makanan Kita, Masa Depan Kita2022 Sekuriti Makanan Untuk Masa depan 2024Harvesting Tomorrow Where Dreams Blossom2026Penciptaan Nilai Demi Keterjaminan Makanan

MAHA 2006
Dengan tema Pertanian Adalah Perniagaan, MAHA 2006 disertai 976 gerai pameran dengan 697 peserta tempatan mengambil bahagian.

Peserta dari Australia, New Zealand, Belgium, United Kingdom, Belanda, Kanada, China, India, Taiwan, Thailand dan Indonesia turut menyertai pameran enam hari itu.

MAHA 2006 merupakan penganjuran kali kelima sejak 1999. 

Lebih 100 jenis orkid akan dipamerkan pada pameran pertanian itu termasuk dua spesies hibrid orkid baru yang akan dilancarkan oleh Perdana Menteri, Datuk Seri Abdullah Ahmad Badawi iaitu Dendrobium Abdullah Badawi dan Ascorahnis Datuk Seri Najib .

Selain pameran, sebanyak 631 orkid turut dipertandingkan dalam pertandingan anjuran Persatuan Orkid Ipoh.

MAHA 2008
Kerajaan Malaysia akan menarik lebih banyak penyertaan sektor pertanian berteknologi tinggi dari luar negara pada Pameran Pertanian, Hortikultur dan Agro Pelancongan Malaysia (MAHA) 2008 yang bakal dilengkapkan dengan tapak dan dewan ekspo yang lebih luas dan canggih.

MAHA 2010

MAHA 2012
MAHA 2012 berlansung dari 23 November hingga 2 Disember. Pada MAHA kali ini, pihak penganjur mensasarkan seramai tiga juta pengunjung yang akan hadir.MAHA sasar tiga juta pengunjung. Sinar Harian. Capaian 30 November 2012 Sasaran ini mungkin menjadi kenyataan dengan jumlah pengunjung yang hadir telah mencapai 1 juta pada hari ketiga ia berlansung.Lebih sejuta kunjungi MAHA. Utusan Malaysia. Capaian 30 November 2012

MAHA 2026

MAHA 2026 akan diadakan pada 28 Ogos 2026 hingga 6 September 2026 di Taman Ekspo Pertanian Malaysia (MAEPS).

Rujukan

Pautan luar
 http://www.maha.gov.my/

Kategori:Pertanian di Malaysia
Kategori:Pelancongan di Malaysia
Kategori:Pameran di Malaysia